Boligarkitektens kontor besto på det meste av fire stillinger, blant dem en assistent-arkitekt fra Boligrådets sekretariat. Ved en ny omorganisering i 1924 fikk Boligarkitekten felleskontor med Stadsarkitekten, som samtidig skiftet navn til Byarkitekt. Da kommunen sluttet å bygge egne boligkomplekser og gikk over til kun å støtte andre former for sosial bolig­bygging, ble stillingen tilført oppgaver innen eiendoms- og bygnings­forvaltning. Etter at stillingen ble nedlagt i 1936, fikk Byarkitekten igjen byggeansvar for alle kommunale bygninger.